
	 Bevezetés
	Videó/Dia – Témafelvetés, motiváció. 
Felelevenítjük, hogy az előző órán a redoxireakciókról kezdtünk beszélni. Három fős csoportokra oszlunk (heterogén csoportokat alkotva, a jobbak kaphatnak összetettebben megfogalmazott feladatot, vagy ha hamarabb elkészülnek, segíthetnek társaiknak).
Elmondom, hogy az emberiséget mindig is foglalkoztatta a világűr meghódítása, és ez a filmművészetben is megjelenik. Több képet mutatok különböző filmekből, melyekben űrutazás történik, el kell találni, melyik kép melyik filmből van kivágva. Az a csoport, amelyik a legtöbbet találja el, két pontot, a második egyet kap.

	Demonstrációs kísérlet, ismétlés
	Az elefántfogkrém kísérlet bemutatása. A kísérlet elvégzése előtt feltesszük a kérdést, hogy a kísérletben melyik anyag tölti be a katalizátor szerepét (miután tisztáztuk, hogy mi a katalizátor). Majd a tapasztalatok rögzítése után, felírjuk a végbemenő reakció egyenletét, és közösen rendezzük. Közben ismétlendő: oxidáció, redukció, diszproporció.
	Kísérleti eszközök, anyagok

	Redoxireakciók a rakétákban
	Elmondom, hogy ez a reakció alkalmas rakétahajtásra, és van sok más módszer is. A csoportok minden tagja megkapja egy redoxireakció egyenletét, melyet rendeznie kell, a cél, hogy lehetőleg mindenki önállóan oldja meg a feladatot, de a csoport elsőként végezzen. A helyezésnek megfelelően kapnak pontot.

	Feladatlapok

	Megbeszélés
	Ezután az eredmények frontális megbeszélése következik (kivetítve az eredményt.

Egyes rakétákban folyékony hidrogén és oxigén a hajtóanyag. Ennek nagy előnye, hogy az égéstermék – víz – egyáltalán nem környezetszennyező.
Ezekben a járművekben a következő – rendezendő - reakció hozza létre a megfelelő sebességű részecskéket:





Jelöld be, hogy a folyamatban az üzemanyag melyik komponense az oxidálószer, és melyik a redukálószer!


Gondolkozz, milyen veszélyei, akadályai lehetnek az ilyen típusú rakéták alkalmazásának!
	Hidrazin-oxigén rakéta
Bizonyos, folyékony hajtóanyagú rakétákban a tolóerőt hidrazin (N2H4) és oxigén reakciójával hozzák létre. Ez a reakció igen nagy hőfejlődéssel jár, és csúcssebessége nem sokkal marad el a hidrogén-oxigén rakétáétól.
Rendezd a végbemenő reakció egyenletét, és jelöld be, hogy a folyamatban melyik üzemanyag-komponens oxidálódik, és melyik redukálódik.

Gondolkozz, miért érdemes ilyen típusú rakétákat alkalmazni!

A fenti üzemanyag- oxidálószer páros hipergol hajtóanyag, ami azt jelenti, hogy a két komponens találkozásakor öngyulladás következik be, így nincs szükség gyújtószerkezetre. 
Rendezd a két komponens keveredésekor lejátszódó reakció egyenletét:





Jelöld be, melyik komponens az oxidáló, ill. melyik a redukálószer!
Gondolkozz, hogy mikor lehet releváns a hipergol hajtóanyagok használata!
	+ Feladat: Egy szilárd hajtóanyag: kálium-nitrát - szén
A szilárd üzemanyagok esetén a redukálószer (tüzelőanyag) és az oxidálószer szilárd formában, összekeverve található a rakétatestben. A begyújtáskor, a közölt aktiválási energia hatására a két komponens reakcióba lép egymással, a következő egyenlet szerint:





Milyentípusú reakció ez?

Hány kilogramm kálium-nitrátot keverjünk össze, ha a rakéta elkészítéséhez 240 kg szén áll rendelkezésre?

